Ѻба́че ю́ность твою̀, ча́до, та́кѡ покорѝ сло́ву бж҃ію, я́коже са́мо тѝ сло́во истязу́етъ, предста́вити тѣ́ло же́ртву жи́ву, свя́ту, благоуго́дну бг҃ови, слове́сное служе́ніе,и вся́ку мокро́ту по́хоти плотскі́я малотре́бованіемъ, и малопи́тіемъ, и всено́щными бдѣ́ніи изся́кнути сотворѝ и изсушѝ, да и са́мъ ѿ завѣща́нія рече́ши:́хъ я́кѡ мѣ́хъ на сла́нѣ, ѡправда́ній твои́хъ не забы́хъ:и позна́въ, я́кѡ хрс̑то́въ єсѝ, пло́ть свою̀ распнѝ, по апо́стольскому гла́су, со страстьмѝ и похотьмѝ:и у́ды, я̀же на землѝ, умертвѝ, не то́чію дѣя́ніе блуда̀, но и дѣ́йствуемую ѿ лука́выхъ духѡ́въ во пло́ти нечистоту̀